Middelsstore, avlange, mer eller mindre brunlige trebukker. Artene varierer en del i fargen og har ikke alltid de tegningene som er karakteristiske for de fleste andre Eburiini. Antennene er tynne og omtrent så lange som kroppen. Pronotum er omtrent så langt som bredt, litt smalere enn dekkvingene, med en liten, tann på hver side noe bak midten. Dekkvingene er jevnbrede, rundede i spissen. Beina er lange og tynne, lårene med en skarp pigg i spissen.